**சிபு பிரிவு** (மலாய் மொழி: *Bahagian Sibu*; ஆங்கிலம்: *Sibu Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும்.

இந்தப் பிரிவு 8,278.3 சதுர கி.மீ. பரப்பளவைக் கொண்டுள்ளது. சரவாக் மாநிலத்தில் காப்பிட் பிரிவு (*Kapit Division*) மற்றும் மிரி பிரிவுக்கு (*Miri Division*) அடுத்த நிலையில், மூன்றாவது பெரிய பிரிவு.

2010-ஆம் ஆண்டு மக்கள் தொகை கணக்கெடுப்பின்படி, சிபு பிரிவின் மக்கள் தொகை 257,300 ஆகும். இன ரீதியாக, மக்கள்தொகை பெரும்பாலும் இபான், சீனர், மலாய்க்காரர் மற்றும் மெலனாவ் மக்களாகும்.

பொது
----

### சிபு பிரிவு மாவட்டங்கள்

சிபு பிரிவில் உள்ள மாவட்டங்கள்:

* சிபு மாவட்டம் (*Sibu District*)
* கனோவிட் மாவட்டம் (*Kanowit District*)
* செலாங்காவ் மாவட்டம் (*Selangau District*)

பொருளாதாரம் பெரும்பாலும் வெப்பமண்டல மழைக்காடுகளில் இருந்து கிடைக்கும் காட்டு மரங்களை அடிப்படையாகக் கொண்டது. காட்டு மரங்கள் ஏற்றுமதிக்குப் பதிலாக, பதப்படுத்தப்பட்ட மரப் பொருட்களுக்கு (Processed Wood Products), மாநில அரசு முன்னுரிமை அளித்து வருகிறது. 

### சுற்றுச்சூழல் சுற்றுலா

வேளாண்மை ஒப்பீட்டளவில் சிறியது. எண்ணெய் பனை மற்றும் மிளகு முக்கிய உற்பத்திப் பொருள்கள்; சுற்றுலா, குறிப்பாகச் சுற்றுச்சூழல் சுற்றுலா (*Ecotourism*), வளர்ந்து வரும் சிபு பிரிவின் பொருளாதாரத்தில் மிக முக்கியமான அங்கமாகும்.

சிபு பிரிவில் உள்ள இரண்டு பெரிய ஆறுகள்: இராஜாங் நதி (*Rajang River*); மற்றும் இகான் ஆறு (*Igan River*).

வரலாறு
------

ஜேம்ஸ் புரூக் 1862 இல் சிபு கோட்டையைக் கட்டினார்.
சிபு கோட்டையின் புகைப்படம், 1862 மற்றும் 1908-க்கு இடையில் எடுக்கப்பட்டது.
சிபு பசார் எனும் சிபு சந்தையின் புகைப்படம், 1900 மற்றும் 1930-க்கு இடையில் எடுக்கப்பட்டது.
1900-இல் சிபுவில் பூச்சௌ சீனக் குடியேற்றவாசிகளின் வருகை.
சிபுவில் 1920 குவோமிண்டாங் கம்யூனிச ஆதரவாளர்களின் சந்திப்பு.
1862-ஆம் ஆண்டில் சிபுவில் குடியேறிய ஜேம்சு புரூக் (*James Brooke*) என்பவரால் டயாக் மக்களின் (*Dayak People*) தாக்குதல்களைத் தடுக்க, சிபு நகரில் ஒரு கோட்டை கட்டப்பட்டது. அதனைத் தொடர்ந்து, சீனர்களின் (*Chinese Hokkien*) ஒரு சிறிய குழுவினர், கோட்டையைச் சுற்றியுள்ள நகரப் பகுதியில், பாதுகாப்பான வணிக நடவடிக்கைகளை மேற்கொள்ளும் நோக்கத்துடன் குடியேறினார்கள். அதுவே சிபுநகரின் முதல் குடியேற்றம் என அறியப்படுகிறது.

### சிபுவின் முதல் மருத்துவமனை

1901-ஆம் ஆண்டு, சிபு குடியேற்றப் பகுதிக்குள் வோங் நய் சியோங் (*Wong Nai Siong*) தலைமையில் சீனாவின் புசியான் மாநிலத்தில் (*Fujian*) இருந்து 1,118 பூச்சௌ சீனர்கள் (*Fuzhou Chinese*) ஒரு பெரிய அளவிலான குடிபெயர்வை மேற்கொண்டனர். இந்த நிகழ்வு, சிபுவில் "நியூ புசூ" என்று பிரபலமாகக் குறிப்பிடப் படுகிறது.

சிபு பசார் (*Sibu Bazaar*) மற்றும் சிபுவின் முதல் மருத்துவமனை புரூக் அரசாங்கத்தால் கட்டப்பட்டது. 1930-களில் லு கிங் ஆவ் மருத்துவமனை (*Lau King Howe Hospital*), பல மெதடிசு பள்ளிகள் (*Methodist Schools*) மற்றும் தேவாலயங்கள் கட்டப்பட்டன.

### சிபு நகரில் தீ விபத்துகள்

சிபு நகரம் 1889-ஆம் ஆண்டு மற்றும் 1928-ஆம் ஆண்டுகளில் தீவிபத்துகளால் எரிந்து விட்டது. இருப்பினும், அதற்குப் பிறகு மீண்டும் கட்டமைப்புச் செய்யப்பட்டது. 1941-ஆம் ஆண்டில் சரவாக்கை சப்பானியர் ஆக்கிரமித்த போது (*Japanese Occupation of Sarawak*) சிபுவில் மட்டும் கடுமையான மோதல்கள் எதுவும் ஏற்படவில்லை. 

1942-ஆம் ஆண்டு சூன் மாதம் சிபுவில் ஒரு புதிய குடியிருப்பு சப்பானியர்களால் நிறுவப்பட்டது, மேலும் 1942 ஆகத்து தம் சிபுவின் பெயரானது சப்பானியர்களால் சிபு-சூ (*Sibu-shu*) என்று மாற்றப்பட்டது.

1945-ஆம் ஆண்டில் சப்பானியர் சரணடைந்த பிறகு, சரவாக் மாநிலம் *முடியாட்சி காலனி* (*Crown Colony*) என பிரித்தானியருக்குக் கொடுக்கப்பட்டது. 

### மெலானாவ் மக்கள் அதிருப்தி

சிபுவில் சுதந்திரத்தை விரும்பிய இளம் மெலனாவ் மக்கள் (*Melanau*) குழுவினரிடையே அதிருப்தியை ஏற்படுத்தியது. இதன் விளைவாக, சரவாக் பகுதியின் இரண்டாவது பிரித்தானிய ஆளுநரான சர் டங்கன் சார்சு சுடீவர்ட் (*Sir Duncan George Stewart*), 1949--ஆம் ஆண்டில் சிபுவுக்கு வந்த போது, சரவாக் தேசியவாதியான ரோசிலி டோபி (*Rosli Dhoby*) என்பவரால் படுகொலை செய்யப்பட்டார். 1950--ஆம் ஆண்டில் கூச்சிங் மத்திய சிறைச் சாலையில் ரோஸ்லி தூக்கிலிடப்பட்டார். 

சிபு பகுதியும், இராஜாங் பகுதியும் 1950-ஆம் ஆண்டு முதல் கம்யூனிச நடவடிக்கைகளின் (*Communist Insurgency in Sarawak*) மையமாக மாறியது. 1963-ஆம் ஆண்டில் சரவாக் சுதந்திரத்திற்குப் பின்னரும் இது தொடர்ந்தது. அப்பகுதியில் கம்யூனிச நடவடிக்கைகளைக் கட்டுப்படுத்த ஓர் அரசப் பாதுகாப்புப் படை (*Rajang Security Command* - **RASCOM**) நிறுவப்பட்டது.  

### சரவாக்கில் கம்யூனிச கிளர்ச்சி

சரவாக்கில் கம்யூனிச கிளர்ச்சி 1973-ஆம் ஆண்டில் கணிசமாகப் பலவீனம் அடைந்து, 1990-ஆம் ஆண்டில் கிளர்ச்சிகள் முடிவு அடைந்தன. சிபு நகராட்சியாக 1981-ஆம் ஆண்டில் மேம்படுத்தப்பட்டது. 

2008-ஆம் ஆண்டு முதல், சரவாக் மாநிலத்தில் பெருவழி எரிசக்தியின் (*Sarawak Corridor of Renewable Energy* - **SCORE**) நுழைவாயிலாக இந்தச் சிபு பிரிவு உள்ளது. 2011-ஆம் ஆண்டு, பூசெவ் சீன மக்கள் குடியேற்றத்தின் 110-ஆவது ஆண்டு விழா சிபு நகரில் கொண்டாடப்பட்டது.

சிறிய நதிக்கரை நகரங்கள்; மற்றும் இபான்; ஒராங் உலு (*Orang Ulu*) மக்களின் நீளவீடுகளுடன் சிபு பிரிவானது, மேல் இராஜாங் ஆற்றின் பிரதான சுற்றுலா நுழைவாயிலாக உள்ளது. 

சிபுவின் குறிப்பிடத்தக்க அடையாளங்களாக சராவாக்கில் உள்ள மிக உயரமான கட்டிடமான விசுமா சன்யன் (*Wisma Sanyan*) மாளிகை; சரவாக் மாநிலத்தில் மிக நீண்ட ஆற்றுப் பாலங்களில் ஒன்று லானாங் பாலம் (*Lanang Bridge*) மற்றும் விசுமா சன்யன் அருகே உள்ள மலேசியாவின் மிகப்பெரிய நகர சதுக்கம் ஆகியவை அடங்கும்.  

### மிகப்பெரிய உள்ளரங்குச் சந்தை

சிபுவின் அடையாளமாக அன்னப் பறவை
சராவாக்கில் உயரமான கட்டிடமான விசுமா சன்யன்
மலேசியாவின் முதல் மருத்துவ அருங்காட்சியகமான லு கிவ் ஆவ் மருத்துவமனை நினைவு அருங்காட்சியகம் (*Lau King Howe Hospital Memorial Museum*) சிபு நகரில் தான் உள்ளது. மலேசியாவின் ஒரே மருத்துவமனை நினைவு அருங்காட்சியகமும் அதுதான்.

அதே வேளையில், சரவாக் மாநிலத்தின் மிகப் பெரிய உள்ளரங்குச் சந்தை (*Indoor Market*) சிபுவில் உள்ள மத்திய சந்தை (*Sibu Central Market*) ஆகும். இதுவும் சிபு நகரில் தான் உள்ளது. 

மேலும் சிபு பிரிவின் நிர்வாக மையமான சிபு நகரில் உள்ள சில சுற்றுலா சிறப்பு இடங்கள்;

* சிபு மரபுவழி மையம் (*Sibu Heritage Centre*)
* துவா பெக் காங் கோவில் (*Tua Pek Kong Temple*)
* பவாங் அஸ்ஸன் நீளவீடு (*Bawang Assan*)
* சிபு பழைய மசூதி (*Sibu Old Mosque*)
* ஜேட் டிராகன் கோயில் (*Jade Dragon Temple*)
* புக்கிட் அபு ஜூபிலி பார்க் (*Bukit Aup Jubilee Park*)
* புக்கிட் லீமா வனப் பூங்கா (*Bukit Lima Forest Park*)
* சிபு இரவுச் சந்தை (*Sibu Night Market*)
* போர்னியோ கலாச்சார விழா (*Borneo Cultural Festival*)
* சிபு அனைத்துலக நடன விழா (*Sibu International Dance Festival*)

மேற்கண்ட இடங்களைக் குறிப்பிட்டுச் சொல்லலாம். சிபு பிரிவின் பொருளாதாரத்தில் மரத் தொழில் மற்றும் கப்பல் கட்டுமானத் தொழில் ஆகிய இரண்டும் மிக முக்கியமான இடங்களை வகிக்கின்றன.

சான்றுகள்
---------

1. ↑  James, Lawrence (1997). *The Rise and Fall of the British Empire*. New York: St. Martin's Griffin. பக். 244–245. பன்னாட்டுத் தரப்புத்தக எண்:0-312-16985-X. .
2. ↑  Thompson, Larry Clinton (2009). *William Scott Ament and the Boxer Rebellion: Heroism, Hubris, and the "Ideal Missionary"*. Jefferson, NC: McFarland. பன்னாட்டுத் தரப்புத்தக எண்:978-0-78645-338-2.
3. ↑  Frank N. Pieke (2004). *Transnational Chinese: Fujianese migrants in Europe*. Stanford University Press. பக். 40–. பன்னாட்டுத் தரப்புத்தக எண்:978-0-8047-4995-4.. பார்த்த நாள்: 18 February 2011.
4. ↑  "Hoover Memorial Square". *Sarawaktourism.com*. Sarawak Tourism Board. 7 February 2015 அன்று பார்க்கப்பட்டது.
5. ↑  "The years that Sarawak fell to Japanese, part 2)". International Times (Sarawak). 6 June 2006. Archived from the original on 9 பிப்ரவரி 2015. .
6. ↑  "Wong upholds transformation of Sungai Bidut via dialogue". The Borneo Post. 26 January 2015.. பார்த்த நாள்: 7 February 2015.
7. ↑  Chris Rowthorn; Muhammad Cohen; China Williams (1 June 2008). *Borneo*. Lonely Planet. பக். 185–. பன்னாட்டுத் தரப்புத்தக எண்:978-1-74059-105-8.. பார்த்த நாள்: 18 February 2011.
8. ↑  "History Of Sibu Municipal Council (SMC)". *Official Website of Sibu Municipal Council*. Official Website of Sibu Municipal Council. 29 August 2014. 7 September 2014 அன்று பார்க்கப்பட்டது.

மேலும் காண்க
------------

* சரவாக் இராச்சியம்
* வெள்ளை இராஜா
* ஆசுதானா சரவாக்

வெளி இணைப்புகள்
---------------

விக்கிமீடியா பொதுவகத்தில்,  
 ***Sibu***   
என்பதின் ஊடகங்கள் உள்ளன. 

* Sibu Online

| * பா
* உ
* தொ
 சரவாக் மாநிலம் |
| --- |
| **தலைநகர்**: **கூச்சிங்** |
| பிரிவுகள் (டிவிசன்கள்) | • பெத்தோங் பிரிவு • பிந்துலு பிரிவு • காப்பிட் பிரிவு • கூச்சிங் பிரிவு • இலிம்பாங் பிரிவு • மிரி பிரிவு • முக்கா பிரிவு • சமரகான் பிரிவு • சரிக்கே பிரிவு • செரியான் பிரிவு • சிபு பிரிவு • செரி அமான் பிரிவு |
| மாவட்டங்கள் | 
* அசா செயா மாவட்டம் \* பாவு மாவட்டம் \* பெலாகா மாவட்டம் \* பெலுரு மாவட்டம் \* பெத்தோங் மாவட்டம் \* பிந்துலு மாவட்டம் \* புக்கிட் மாபோங் மாவட்டம் \* தாலாட் மாவட்டம் \* தாரோ மாவட்டம் \* கெடோங் மாவட்டம் \* சுலாவு மாவட்டம் \* காபோங் மாவட்டம் \* கானோவிட் மாவட்டம் \* காப்பிட் மாவட்டம் \* கூச்சிங் மாவட்டம் \* லாவாசு மாவட்டம் \* இலிம்பாங் மாவட்டம் \* லுபோக் அந்து மாவட்டம் \* இலுண்டு மாவட்டம் \* மருடி மாவட்டம் \* மத்து மாவட்டம் \* மெராடோங் மாவட்டம் \* மிரி மாவட்டம் \* முக்கா மாவட்டம் \* பக்கான் மாவட்டம் \* பூசா மாவட்டம்
* சமரகான் மாவட்டம்
* சரதோக் மாவட்டம்
* சரிக்கே மாவட்டம்
* செபாவு மாவட்டம்
* செபுயாவு மாவட்டம்
* செலாங்காவு மாவட்டம்
* செரியான் மாவட்டம்
* சிபு மாவட்டம்
* சிபுரான் மாவட்டம்
* சிமுஞ்சான் மாவட்டம்
* சோங் மாவட்டம்
* செரி அமான் மாவட்டம்
* சுபிசு மாவட்டம்
* தஞ்சோங் மானிசு மாவட்டம்
* தாதாவு மாவட்டம்
* தெர்பெடு மாவட்டம்
* தெலாங்கு ஊசான் மாவட்டம்

 |
| பெருநகரங்கள் | • **கூச்சிங்** 
• **மிரி** |
| நகரங்கள் | • அசா செயா \* பாகெலாலான் \* பாலிங்கியான் \* பாரியோ \* பத்து காவா
* பத்து நியா
* பாவு
* பெக்கெனு
* பெலாகா
* பெத்தோங்
* பிந்தாங்கோர்
* பிந்துலு
* தாலாட்
* இகான்
* சூலாவு
* கனோவிட்
* காப்பிட்
* சமரகான்
* லாவாசு
* இலிம்பாங்
* லுபோக் அந்து
* இலுண்டு
* மருடி
* மலுடாம்
* மத்து
* முக்கா
* ஓயா
* பெக்கான்
* சாடோங் செயா
* சாராதோக்
* சரிக்கே
* செமாத்தான்
* செரியான்
* செரிக்கின்
* சிபு
* சிபுரான்
* சிமுஞ்சான்
* சோங்
* சிமாங்காங்
* செரி அமான்
* தஞ்சோங் மானிசு
* தாதாவு
* தெபெடு
 |
| ஆறுகள் | • இரஜாங் ஆறு |
| 
* Commons page பொதுவகம்
* Category

 |

| * பா
* உ
* தொ
 சரவாக் மாநிலத்தின் மாவட்டங்கள் |
| --- |
| பெத்தோங் பிரிவு | 
* பெத்தோங் மாவட்டம் \* சரதோக்கு மாவட்டம் \* காபோங் மாவட்டம் \* பூசா மாவட்டம்

 |
| பிந்துலு பிரிவு | 
* பிந்துலு மாவட்டம் \* செபாவு மாவட்டம் \* தாதாவு மாவட்டம்

 |
| காப்பிட் பிரிவு | 
* காப்பிட் மாவட்டம் \* சோங் மாவட்டம் \* பெலாகா மாவட்டம் \* புக்கிட் மாபோங் மாவட்டம்

 |
| கூச்சிங் பிரிவு | 
* கூச்சிங் மாவட்டம் \* பாவு மாவட்டம் \* இலுண்டு மாவட்டம்

 |
| இலிம்பாங் பிரிவு | 
* இலிம்பாங் மாவட்டம் \* இலாவாசு மாவட்டம்

 |
| மிரி பிரிவு | 
* மிரி மாவட்டம் \* மருடி மாவட்டம் \* தெலாங்கு ஊசான் மாவட்டம் \* சுபிசு மாவட்டம் \* பெலுரு மாவட்டம்

 |
| முக்கா பிரிவு | 
* முக்கா மாவட்டம் \* தலாத்து மாவட்டம் \* தாரோ மாவட்டம் \* மத்து மாவட்டம் \* தஞ்சோங் மானிசு மாவட்டம்

 |
| சமரகான் பிரிவு | 
* சமரகான் மாவட்டம் \* அசா செயா மாவட்டம் \* செரியான் மாவட்டம் \* சிமுஞ்சான் மாவட்டம்

 |
| சரிக்கே பிரிவு | 
* சரிக்கே மாவட்டம் \* மெராடோங் மாவட்டம் \* சூலாவு மாவட்டம் \* பாக்கான் மாவட்டம்

 |
| செரியான் பிரிவு | 
* செரியான் மாவட்டம் \* சிபுரான் மாவட்டம் \* தெபெடு மாவட்டம்

 |
| சிபு பிரிவு | 
* சிபு மாவட்டம் \* கனோவிட் மாவட்டம் \* செலாங்காவு மாவட்டம்

 |
| செரி அமான் பிரிவு | 
* செரி அமான் மாவட்டம் \* இலுபோக் அந்து மாவட்டம்

 |

| * பா
* உ
* தொ
 சரவாக் மாநிலத்தின் பிரிவுகள் (டிவிசன்கள்) |
| --- |
| சரவாக் | • பெத்தோங் பிரிவு • பிந்துலு பிரிவு • காப்பிட் பிரிவு • கூச்சிங் பிரிவு • இலிம்பாங் பிரிவு • மிரி பிரிவு • முக்கா பிரிவு • சமரகான் பிரிவு • சரிக்கே பிரிவு • செரியான் பிரிவு • சிபு பிரிவு • செரி அமான் பிரிவு |